CELEX: 62017TN0088
Language: mt
Date: 2017-02-13 00:00:00
Title: Kawża T-88/17: Rikors ippreżentat fit-13 ta’ Frar 2017 – Spanja vs Il-Kummissjoni

27.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/25
            
         Rikors ippreżentat fit-13 ta’ Frar 2017 – Spanja vs Il-Kummissjoni
   (Kawża T-88/17)
   (2017/C 095/33)
   Lingwa tal-kawża: l-Ispanjol
   
      Partijiet
   
   
      Rikorrent: Ir-Renju ta’ Spanja (rappreżentanti: M. Sampol Pucurull u M. García Valdecasas Dorrego, aġenti)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla parzjalment, fir-rigward tal-Aġenzija tal-Ħlas ta’ Estremadura, id-Deċiżjoni ta’ Implimentazzjoni tal-Kummissjoni (KE) 2016/2113, tat-30 ta’ Novembru 2016, dwar il-likwidazzjoni tal-kontijiet tal-aġenziji tal-ħlas tal-Istati Membri dwar in-nefqa ffinanzjata mill-Fond Agrikolu Ewropew għall-Iżvilupp Rurali (FAEŻR) fl-aħħar sena ta’ implementazzjoni tal-perjodu ta’ programmazzjoni FAEŻR 2007-2013 (16 ta’ Ottubru 2015-31 ta’ Diċembru 2015), sa fejn hija ma tirrimborsalhiex somma ta’ EUR 5 364 682,52;
            
         
               —
            
            
               tikkundanna lill-istituzzjoni konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               1.
            
            
               L-ewwel motiv, ibbażat fuq il-ksur tal-Artikolu 69 tar-Regolament tal-Kunsill (KE) Nru 1698/2005, tal-20 ta’ Settembru 2005, dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) (ĠU 2005, L 277, p. 1), kif emendat bir-Regolament (KE) Nru 473/2009 tal-Kunsill, tal-25 ta’ Mejju 2009 (ĠU 2009, L 144, p. 3), sa fejn ma jippermettix it-tnaqqis ta’ ammont ta’ EUR 5 364 682,52 (ammonti li ma jistgħux jerġgħu jintużaw) fil-likwidazzjoni tal-kontijiet li jikkorrispondu għall-ispejjeż iffinanzjati mill-Fond Agrikolu Ewropew għall-Iżvilupp Rurali (FAEŻR) fl-aħħar sena ta’ implementazzjoni tal-perijodu ta’ programmazzjoni 2007-2013 tal-FAEŻR.
            
         
               2.
            
            
               It-tieni motiv, invokat b’mod sussidjarju, fil-każ li l-Qorti Ġenerali tqis li ma hemmx ksur tal-Artikolu 69 tar-Regolament (KE) Nru 1698/2005, u bbażat fuq il-kunsiderazzjoni li l-konvenuta aġixxiet b’mod arbitrarju, billi eċċediet is-setgħa ta’ diskrezzjoni tagħha u kisret ukoll il-prinċipju tal-aspettattivi leġittimi.